വിനോദസഞ്ചാരികളെ മര്ദിച്ച സംഭവത്തില് പൊലീസ് നടപടിയെടുത്തില്ലെന്ന് പരാതി അതിരപ്പിള്ളി: മലക്കപ്പാറയിലെ ഹോട്ടലില് വിനോദസഞ്ചാരികളെ മര്ദിച്ച സംഭവത്തില് പ്രതികള്ക്കെതിരെ പൊലീസ് നടപടിയെടുത്തില്ലെന്ന് പരാതി. വിനോദസഞ്ചാരികള് ഇതര ജില്ലക്കാരും ഹോട്ടലുടമ പ്രദേശവാസിയും ആയതിനാല് പൊലീസ് പക്ഷപാതം കാട്ടി എന്നാണ് ആരോപണം. ഭക്ഷണം കഴിക്കാനെത്തിയ കോട്ടയം സ്വദേശികളായ രണ്ട് കുടുംബങ്ങള്ക്കെതിരെയാണ് ക്രൂരമായ ആക്രമണം നടന്നത്.രണ്ട് പുരുഷന്മാരും രണ്ട് സ്ത്രീകളും നാല് കുട്ടികളും അടങ്ങുന്ന സഞ്ചാരികളാണ് ജീവനക്കാരുടെ ആക്രമണത്തിനിരയായത്. ഭക്ഷണം കഴിക്കുന്ന സമയത്തുണ്ടായ തര്ക്കത്തെ തുടര്ന്ന് ഹോട്ടലുടമയും ജീവനക്കാരും വിനോദസഞ്ചാരികളെ ആക്രമിക്കുകയായിരുന്നു. പുരുഷന്മാരുടെ തലയില് ഭരണിയെടുത്ത് അടിച്ചു. രണ്ടുപേരുടെയും തലപൊട്ടി ചോരയൊലിച്ചു.ഒരാള്ക്ക് തലയില് 16 തുന്നലുകളാണ് ഉള്ളത് . സ്ത്രീകളില് ഒരാളുടെ കൈക്കും പരിക്കേറ്റു. തുടര്ന്ന് ചാലക്കുടിയിലെ സ്വകാര്യ ആശുപത്രിയില് ചികിത്സ തേടി.ഹോട്ടലുടമയുടെയും മറ്റും ആക്രമണം ഭയന്ന് ഇവര് നാട്ടിലെ ആശുപത്രിയിലേക്ക് തിരിച്ചുപോവുകയായിരുന്നു. വിവരമറിഞ്ഞ് മലക്കപ്പാറ പൊലീസെത്തിയെങ്കിലും ഹോട്ടലുടമക്കെതിരെ നടപടിയെടുത്തില്ല.ഞായറാഴ്ച ഉച്ചതിരിഞ്ഞ് റോപ്പുമട്ടത്തെ ഹോട്ടലിലായിരുന്നു സംഭവം.The post വിനോദസഞ്ചാരികളെ മര്ദിച്ച സംഭവത്തില് പൊലീസ് നടപടിയെടുത്തില്ലെന്ന് പരാതി first appeared on MalayalamExpressOnline.